GiliGold/VAD_KnessetCorpus huggingface dataset:
שי רוזנצוויג: אני עוצר פה.
שי רוזנצוויג: אני מאוד פרגמטי.
שי רוזנצוויג: שיעבדו, שיצאו לעבוד.
שי רוזנצוויג: אין לי שום בעיה עם זה.
שי רוזנצוויג: שילכו לים.
שי רוזנצוויג: הדרך שבה זה קורה היא מסוכנת גם להם.
שי רוזנצוויג: אני ממשיך.
שי רוזנצוויג: "בתקופה זו עלו מספר האירועים באזור, התגרויות, תאונת דרכים, השלכות אבנים, שרפות צמיגים, פשיעה", מוציאים אנשים מתוך הרכב שלהם.
שי רוזנצוויג: אתמול זה קרה.
שי רוזנצוויג: שלשום.
שי רוזנצוויג: היו השבוע שני מקרים, שהוציאו, שלפו נהג או שנכנסו לרכב כשהנהג שנייה יצא וגנבו את הרכב שלו.
שי רוזנצוויג: "השיא מבחינתי היה השלכת שני בקבוקי תבערה בשעת שיא, כאשר אזור פקוק והומה רכבים מתושבים אשר חוזרים לבתיהם".
שי רוזנצוויג: אגב, הוא פקוק כי אותו מעבר מאט את התנועה.
שי רוזנצוויג: הוא לא אמור להיות פקוק.
שי רוזנצוויג: המעבר הזה, הבלתי מבוקר, מאט את התנועה ונוצר שם פקק אדיר.
שי רוזנצוויג: לשם נזרק בקבוק תבערה.
שי רוזנצוויג: בנס לא היו הרוגים.
שי רוזנצוויג: "בני, שמע את זעקתי.
שי רוזנצוויג: תייצרו תוכנית טובה ומיידית למקטע הבעייתי.
שי רוזנצוויג: אנחנו מדברים על תיקון גדר בתור התחלה, השמשת מנגנוני - - -, הצבת כוחות מספקים".
שי רוזנצוויג: הכוח שיש עכשיו ביחס למה שהיה לפני שנתיים, פלוגה וחצי, לא יודע לעשות את מה שעשו שני גדודים.
שי רוזנצוויג: וזה היה.
שי רוזנצוויג: "תכניסו תוכנית הקמת חומת בטון שתחזיק מעמד שנים ותמנע מקרים שכאלה, ותחזיר לנו את הביטחון.
שי רוזנצוויג: כיום" – ואני מסיים – "תושבים מפחדים לנסוע בכביש זה, מפחדים להשתמש בתחבורה הציבורית שהומה בפלסטינים, אגב, לא משלמים.
שי רוזנצוויג: הנהגים מפחדים מהם, שיעברו דרך פרצות בגדר, ומתגרים ומטרידים גם מינית את הנוער.
שי רוזנצוויג: מורים מפחדים להגיע לאזור ללמד.
שי רוזנצוויג: ושגרת החיים שלנו טולטלה ברמה שאני כראש רשות די אובד עצות".
שי רוזנצוויג: אני בחור מאוד מתודי.
שי רוזנצוויג: עבדתי לפי הספר.
שי רוזנצוויג: התחלתי עם המח"ט, אחרי זה עם מפקד האוגדה, אלוף הפיקוד, סגן השר, מי לא?
שי רוזנצוויג: מנכ"ל משרד הביטחון, את כולם הבאתי.
שי רוזנצוויג: ואני אומר גם היום: אנא, עשו מה שנדרש.
שי רוזנצוויג: זו המשמרת של כולנו.
שי רוזנצוויג: זה בידיים שלנו.
שי רוזנצוויג: אני רוצה באופן אישי לומר, הבת שלי – עכשיו, לא כראש רשות, כאבא.
שי רוזנצוויג: הבת שלי, יובל, מפחדת לנסוע בכביש הזה.
שי רוזנצוויג: היה פה ראש רשות לשעבר, זכרונו לברכה, חסדאי אליעזר, שהבת שלו מתה בכביש הזה בתאונת דרכים.
שי רוזנצוויג: בבקשה, תעזרו לי לשמור על היקירים שלי ועל היקירים של כולנו.
שי רוזנצוויג: תודה.
ועדת ביטחון פנים: חברי הכנסת, אין לי כאן את סדר הכניסה.
ועדת ביטחון פנים: אז קינלי, ראיתי.
ועדת ביטחון פנים: קינלי.
משה טור פז: טוב.
משה טור פז: שלום.
משה טור פז: אני אשתדל לקצר.
ועדת החוץ והביטחון: אבל, חברים, אני מבקש, שתי דקות לח"כ.
ועדת החוץ והביטחון: אחרת, זה לא יגמר לעולם.
ועדת ביטחון פנים: שתי דקות, כן.
ועדת ביטחון פנים: שנשמע את הרשימות.
משה טור פז: אז אני אקצר.
משה טור פז: אני גם כן קיבלתי תלונות רבות מיישובי קו התפר.
משה טור פז: אני גר, למי שלא יודע, בגוש עציון, ודווקא הפניות היו מכיוון עדולם, יישוב אדרת, נחושה.
משה טור פז: אמרו לי התושבים: תקשיב, עדיף לנו כבר לגור ביהודה ושומרון; יותר בטוח אצלכם מאשר אצלנו; תראה מה זה, אצלנו כל יום חדירות.
משה טור פז: ואנשים מתארים תחושות מאוד דומות למה שנשמע כאן.
משה טור פז: הגדר לא שלמה.
משה טור פז: יש חוסר משילות והרבה מאוד פגיעות.
משה טור פז: אני רוצה לומר כאן, לפחות אצלנו ההחלטה לא להשלים את הגדר היא החלטה מורכבת, בגלל שהרבה מאוד תושבים מתנגדים לגדר ההפרדה מסיבות אקולוגיות של פגיעה במערכות כאלה ואחרות.
משה טור פז: אני חושב שהגיע הזמן, אחרי שהקמנו את הגדר בעזה וחלק מהגדר בצפון, להתייחס למה שאמר כאן חבר הכנסת זוהר, להסתכל על המכלול פה.
משה טור פז: ואיפה שאין גדר, ובמיוחד כשלא שמים גדר, אז שמים מרכיבים נוספים שמונעים.
משה טור פז: אפשר למנוע חדירה גם במקומות שמחליטים לא לבנות, להשלים את הגדר.
משה טור פז: בעיניי, יש מקום להשלים אותה בכל מקום.
משה טור פז: והגיע הזמן שנממש את המשילות הזאת.
ועדת ביטחון פנים: ואני רוצה לשמוע את ניב ויזל, ראש המועצה האזורית מטה יהודה.
ועדת ביטחון פנים: ניב, אתה מתורגל.
ועדת ביטחון פנים: אז קצר, בסדר?
ועדת ביטחון פנים: שתים-שלוש דקות.
ועדת ביטחון פנים: אנחנו גם באים אליך, רם ואני.
ועדת ביטחון פנים: אתה יודע.
ניב ויזל: כן.
ניב ויזל: קודם כול, תודה על הזימון המהיר של הוועדה.
ניב ויזל: זה בהחלט, מאז ששי חג'ג' הוציא את המכתב בשם ראשי הרשויות, אז באמת היה מהיר, ותודה.
ניב ויזל: זה לא ברור מאליו.
ניב ויזל: אני רוצה להגיד שאצלנו, כמו שאמר חבר כנסת, זה מאזור בית גוברין, נחושה, עד צור הדסה, כל היישובים במטה יהודה, אנחנו 15–16 יישובים בקו התפר, אין חיים.
ניב ויזל: אין גדר.
ניב ויזל: הייתה גדר עד לפני שנתיים-שלוש.
ניב ויזל: המדינה השקיעה מיליונים בשביל הגדר הזאת.
ניב ויזל: ובשנתיים-שלוש שנים האחרונות אין כלום, אין כלום.
ניב ויזל: 20 פריצות בחודש לבתים.
ועדת ביטחון פנים: הבנתי שהם גם באים באמצע היום.
ניב ויזל: זה כל הזמן.
ניב ויזל: זה אמצע היום, זה בוקר, זה ערב.
ניב ויזל: החיים בלתי נסבלים.
ניב ויזל: אנשים שם הם אנשים שמשרתים בכל מה שצריך במדינת ישראל.
ניב ויזל: ואני כראש רשות מפחד שפשוט מתישהו ניקח את החוק לידיים.
ניב ויזל: אי-אפשר לחיות ככה יותר, פחד אלוהים.
ניב ויזל: והגדר, אין גדר.
ניב ויזל: אי-אפשר להגיד כבר גדר פרוצה.
ניב ויזל: הייתה גדר.
ניב ויזל: וכשאתם תבואו, אני אראה לכם.
ניב ויזל: אין גדר בכלל.
ניב ויזל: העיר בית שמש, העיר הכי מתפתחת במדינת ישראל, בונים שם, זה הופך להיות, מ-140,000 הולך להיות 300,000.
ניב ויזל: כמות, זה פשוט נחילים של אנשים שעוברים כל הזמן.
ניב ויזל: ומצד שני, אתם סוגרים את נתב"ג עכשיו.
ניב ויזל: זה פשוט בדיחה.
ניב ויזל: עוברים שם כל היום אלפי-אלפי שב"חים.
ניב ויזל: אז בסדר, רוצים לעבוד, אני בעד.
ניב ויזל: אני ממש לא נגד.
ניב ויזל: אבל צריך בזה לעשות סדר.
ניב ויזל: עכשיו, אין שם מעברי גבול.
ניב ויזל: אין.
ניב ויזל: בשבילם, בשביל שהם יצטרכו לעבור, הם צריכים ללכת שעה בנסיעה וגם לעמוד בתור, ואז הם לא הולכים לעבוד כמו שצריך.
ניב ויזל: עכשיו, אם חושבים שהמדינה לא יודעת, היו שם כולם.
ניב ויזל: כמו שאמר קודמי, כולם היו שם.
ניב ויזל: כולם מכירים את זה.
ניב ויזל: ומדינת ישראל רוצה להשאיר את המצב ככה, וזה מה שעצוב לנו.
ניב ויזל: עצוב כי כולם היו שם.
ניב ויזל: אין מישהו שלא יודע את מה שאני אומר עכשיו.
ניב ויזל: כולם יודעים.
ניב ויזל: אבל התושבים לא צריכים לסבול.
ניב ויזל: עכשיו מה נשאר לנו?
ניב ויזל: לקחת את החוק בידיים?
ניב ויזל: יודעים מי הם, יודעים מאיפה הם באים, יודעים מאיזה כפרים, יודעים מאילו משפחות.
ניב ויזל: אני נולדתי שם ויכול להגיד לכם גם את השמות וגם מאיפה.
ניב ויזל: אז מה?
ניב ויזל: אז איפה המשטרה?
ניב ויזל: ואיפה הצבא?
ניב ויזל: אז כבר אין.
ניב ויזל: עכשיו כשהצבא עובר הם רואים אותם.
ניב ויזל: אז מה אני צריך להגיד להם?
ניב ויזל: יודעים.
ניב ויזל: זה ברור.
ניב ויזל: זה כאילו מותר בקריצת עין.
ניב ויזל: אז הפכנו לבדיחה.
ניב ויזל: ואין פה משילות.
ניב ויזל: ואני צריך לתת תשובות לתושבים שלי.
ועדת ביטחון פנים: לתושבים.
ניב ויזל: עכשיו אני מייצג פה את כלל קו התפר, כי זה מתחיל מבני שמעון ונגמר בעמק המעיינות.
ניב ויזל: זה לא רק במטה יהודה.
ניב ויזל: אצלי עכשיו המצב בלתי נסבל.
ניב ויזל: עכשיו גם אין לנו מספיק תקנים למיגון של היישובים האלה.
ניב ויזל: אם המדינה תחליט למגן את עצמה לדעת, אז בואו נמגן את עצמנו.
ניב ויזל: בואו נהפוך להיות כולנו עם חומות.
ניב ויזל: עכשיו אותי לא מעניין איך המדינה רוצה לפתור את זה.
ניב ויזל: אותי מעניין רק דבר אחד, שיהיה אפשר לחיות בשקט.
ניב ויזל: לא ביקשנו יותר מזה שום דבר.
ניב ויזל: הצבא יודע.
ניב ויזל: המשטרה יודעת.
ניב ויזל: השרים יודעים, סגני השרים.
ניב ויזל: כולם היו.
ניב ויזל: ואני שמח שאתם באים אליי, ותודה על הישיבה הזו.
ועדת ביטחון פנים: תודה, ניב.
ועדת ביטחון פנים: חברת הכנסת מיכל וולדיגר, בבקשה.
מיכל מרים וולדיגר: הרבה אין לי מה לחזור.
מיכל מרים וולדיגר: אני ממש מסכימה עם כל מילה.
מיכל מרים וולדיגר: התקשרה אליי בשבת קרובת משפחה רחוקה, שהיו אמורים לעשות שבת משפחתית, כל הגיסים, כל הגיסות, באיזשהו מקום, והתקשרה ביום שישי לבטל, כי היא אמרה: אצלנו פורצים כל היום, שבתות, חגים, בוקר, ערב, צוהריים.
מיכל מרים וולדיגר: רוצים לבוא לשבת משפחתית, תבוא אלינו, כי אנחנו את הבית לא עוזבים.
מיכל מרים וולדיגר: אז התחושה היא שאנחנו בעצם חיים בללכת עם ולהרגיש בלי או ללכת בלי ולהרגיש עם.
מיכל מרים וולדיגר: אבל בעצם אין לנו שום ביטחון, אין כלום.
מיכל מרים וולדיגר: והחומה, ככל שהיא קיימת והשקיעו בה מיליונים, בעצם לא שווה כלום.
מיכל מרים וולדיגר: אם אפשר להיכנס בחור כזה או אחר, אז לא עשינו שום דבר.
מיכל מרים וולדיגר: והגיע הזמן שנחליט ונקבל החלטה מה עושים ואיך עושים, כי אפשר להתגבר על הדבר הזה.
מיכל מרים וולדיגר: זה באמת עצימת עיניים ולהגיד: אוקיי, זה לא חשוב; יש לנו דברים יותר בוערים לטפל בהם, ומתעלמים מהדבר הזה.
מיכל מרים וולדיגר: וזה מגיע אלינו בהפוכה ובענק.
מיכל מרים וולדיגר: אז צריך לטפל בזה.
מיכל מרים וולדיגר: לקחת, לשים את זה בראש סדר העדיפויות ולהחליט לטפל בדבר הזה.
מיכל מרים וולדיגר: משילות, לגמרי משילות.
מיכל מרים וולדיגר: אנחנו חוזרים על המילה הזאת כאילו כמו מנטרה, ולא עושים שום דבר חוץ מלהגיד אותה.
מיכל מרים וולדיגר: אז הגיע הזמן גם לטפל בה.
ועדת ביטחון פנים: אושרת גני גונן, ראש המועצה האזורית דרום השרון.
אושרת גני גונן: כן.
אושרת גני גונן: תודה.
אושרת גני גונן: שלום לכולם.
אושרת גני גונן: מועצות אזוריות על קו התפר יש 15 מצפון לדרום, ואמר את זה קודם ניב.
אושרת גני גונן: אנחנו במועצה האזורית דרום השרון, מרכז הארץ.
אושרת גני גונן: למעלה משליש מהיישובים שלנו נמצאים על קו התפר.
אושרת גני גונן: וכשאני אומרת יישובים שנמצאים על קו התפר, הם ממש ממש סמוכים ליישובים שמהם הם סובלים כקו ראשון לחדירות שקשורות גם לטרור חקלאי, לגניבה של - - - וגם לפריצות והתפרצויות לבתים.
אושרת גני גונן: בעצם זה עד היום היה הפלילי, אבל הקו הוא מאוד מאוד דק בין התפרצויות לבתים לבין מה שיכול להפוך בן-רגע לפעילות חבלנית עוינת.
אושרת גני גונן: וזה היה ממש ממש קרוב אצלנו.
אושרת גני גונן: לפני שנה וחצי – אולי אנחנו נראה עוד מעט את הסרטון כאן – חדרו לאחת המשפחות ביישוב, כפתו זוג מבוגרים, עם סכינים איימו עליהם, פרצו להם פעם שנייה לבית, אותם פורצים פעם שנייה, חדרו בלי שום בעיה דרך פרצות בגדר המערכת, כי הכול, הכול פרוץ.
אושרת גני גונן: עכשיו תראו, אפשר להגיד - - -
ועדת ביטחון פנים: רק, אושרת, איזה יישוב זה היה?
אושרת גני גונן: חגור.
ועדת ביטחון פנים: חגור, ליד כפר סבא.
ועדת החוץ והביטחון: כן, כן, כן.
ועדת החוץ והביטחון: זה מרכז הארץ.
אושרת גני גונן: ונמצא איתנו יושב-ראש ועד מתן, שנמצא כאן, הדר שושני.
אושרת גני גונן: כל לילה יש שם פריצות.
אושרת גני גונן: הגדר פרוצה לגמרי.
אושרת גני גונן: הם סוגרים אותה, והיא נפתחת.
אושרת גני גונן: סוגרים, נפתחת.
אושרת גני גונן: היינו לפני שבועיים, ראינו, משאית עברה שם.
אושרת גני גונן: עברה שם משאית.
אושרת גני גונן: אז שתבינו, זה יכול להיות בקיבוץ אייל, ממש צמוד למעבר.
אושרת גני גונן: המעבר מסודר, כולם אומרים שם מסודר.
אושרת גני גונן: אבל 100 מטר ליד, בקלקיליה, חודרים בכל שעות היום.
אושרת גני גונן: אין שום בעיה עם זה.
אושרת גני גונן: וכשאנחנו מתלוננים והולכים למשטרה, אז איך הדר אמר לי קודם:
אושרת גני גונן: חשוב לציין שהחוק יוצר מצב שהנפרץ חשוף יותר מהפורץ, והמגן חשוף יותר מהמתקיף.
אושרת גני גונן: כי אם, חס וחלילה, מישהו ישתמש בנשק להגן על עצמו, אז הוא חשוף.
אושרת גני גונן: אז הוא לא יעשה את זה.
אושרת גני גונן: ואם הוא ילך משטרה, אתם יודעים מה יקרה?
אושרת גני גונן: אני אגיד לכם מה קרה.
אושרת גני גונן: סיפור לי חקלאים אצלנו שכל הזמן גונבים מהם אבוקדו.
אושרת גני גונן: הם הולכים למשטרה.
אושרת גני גונן: הם מסיעים איתם, אחרי שהם תפסו כבר את מי שפרץ, את הפורצים, הם לא לוקחים איתם את הפורצים למשטרה.
אושרת גני גונן: הם מסיימים להגיש את – הם לא מסיימים להגיש את הדוח, והפורצים כבר שוחררו.
אושרת גני גונן: גם מבקשים מהם טרמפ לפורצים חזרה.
אושרת גני גונן: אז אם יש אכיפה וענישה כזאת, אז למה שאנשים אחר כך יתלוננו?
אושרת גני גונן: אז אנשים לא מתלוננים.
אושרת גני גונן: אז לא מתלוננים, אז אומרים בדוחות של המשטרה: יש ירידה או אין עליה.
אושרת גני גונן: עכשיו, זה נפל בין התפר.
אושרת גני גונן: תראו, פנינו לכולם.
אושרת גני גונן: פנינו למשרד הביטחון, ופנינו למשרד לביטחון הפנים.
אושרת גני גונן: אז משרד הביטחון אומר: מזרחית לגדר זה אנחנו, זה הצבא.
אושרת גני גונן: אבל אתם לא מזרחית לגדר; אתם מערבית לגדר.
אושרת גני גונן: אז מערבית לגדר זה המשטרה.
אושרת גני גונן: אז משרד לביטחון הפנים יש לו משימות אחרות, כנראה, דחופות יותר מאשר להיות - - -
ועדת ביטחון פנים: אושרת, בואי, בגלל קוצר הזמן.
אושרת גני גונן: רגע, אני רוצה להגיע לנקודה.
ועדת ביטחון פנים: גם המשטרה, הצבא יענו בנפרד.
ועדת ביטחון פנים: לא צריך לענות בשמם.
ועדת ביטחון פנים: הם ידברו תכף.
ועדת ביטחון פנים: את תתייחסי לאירועים שלכם.
אושרת גני גונן: לא.
אושרת גני גונן: אני רק אגיד שקו התפר באמת נופל בין התפר של רשויות שונות, בסדר?
ועדת ביטחון פנים: משפט מצוין.
אושרת גני גונן: ואני אגיד שבעיניי יש כאן פתרונות, וזה לא גזרה משמיים, ויש כאן פתרונות.
אושרת גני גונן: צריך לסגור את כל הפרצות בגדר.
אושרת גני גונן: צריך להוריד כוחות.
אושרת גני גונן: צריך לשים מצלמות.
אושרת גני גונן: צריך לדאוג שאנחנו באזור הכפרי, שאנחנו קו ראשון, נתוגבר, מה שנקרא, עם המשטרה, משמר הגבול, משטרה כפרית.
אושרת גני גונן: יש פיילוטים כאלה.
אושרת גני גונן: יש נדמה לי שני פיילוטים או שלושה.
קריאה: עוד לא התחילו.
אושרת גני גונן: תכניסו לכל המועצות שנמצאות על קו התפר, שיהיו כוחות, שכיתות הכוננות יקבלו את כל הכלים שהן צריכות שיהיו להן שם.
אושרת גני גונן: אבל יש פתרונות לזה.
אושרת גני גונן: פשוט צריך, כמו שאתם עושים כאן עכשיו, ואני מברכת על זה, להכניס את כל הגורמים הרלוונטיים ולהכין תוכנית אחת סדורה.
ועדת ביטחון פנים: יש חג'ג', בבקשה.
שי חג'ג': טוב.
שי חג'ג': אנחנו כראשי הרשויות יכולים - - -
ועדת ביטחון פנים: רגע, שי.
ועדת ביטחון פנים: תציג את עצמך.
שי חג'ג': שמי שי חג'ג', ראש המועצה האזורית מרחבים ויושב-ראש מרכז השלטון האזורי.
שי חג'ג': אנחנו כראשי רשויות יכולים להשקיע בחינוך, יכולים להשקיע בכיכרות.
שי חג'ג': אבל בסוף, אם אין ביטחון אישי, אז כל מה שאנחנו עושים יורד לטמיון.
שי חג'ג': אם ילד יורד מהאוטובוס הצהוב ומפחד להיכנס הביתה ונשאר בתחנה עד שההורים חוזרים מהעבודה, כי אתמול בלילה פרצו לו לבית, אז אנחנו בבעיה כמדינה.
שי חג'ג': עכשיו, התחושה היא, ואמרו את זה פה, שכולם מכירים את העניין הזה.
שי חג'ג': כולם מכירים.
שי חג'ג': אבל לא עושים עם זה שום דבר.
שי חג'ג': אם למדינה יש אינטרס שייכנסו שב"חים לעבודה פה, זה בסדר.
שי חג'ג': שיגידו את זה.
שי חג'ג': מצד שני, שייתנו לנו אפשרות להגן על היישובים שלנו.
שי חג'ג': התקבלה החלטה על ידי שר הפנים והשר לביטחון הפנים הקודמים לפני שנתיים להקים פיילוט של שש מועצות אזוריות של שיטור מועצתי.
שי חג'ג': עד היום שוטר אחד לא קיבלנו.
שי חג'ג': אני לא יודע איך מנהלים את העניין הזה, מי צריך לקבל את ההחלטה.
שי חג'ג': לא יכול להיות שהתושבים שלנו ירגישו לא בטוחים בבית שלהם.
שי חג'ג': זה בשום מדינה נורמלית לא יכול לקרות.
שי חג'ג': ואותי זה לא מעניין אם זה משרד הביטחון או המשטרה.
שי חג'ג': ממשלת ישראל צריכה לדאוג לזה.
שי חג'ג': מי שאמון על הביטחון היא ממשלת ישראל, ואנחנו מוכנים לתת יד ולהיכנס מתחת לאלונקה וכל מה שצריך לעשות כמועצות אנחנו נעשה.
שי חג'ג': אבל צריך לעשות, כי אני לא רוצה לחזור על הדברים שנאמרו, כי הכול כבר ברור.
ועדת ביטחון פנים: תודה רבה, שי.
ועדת ביטחון פנים: חבר הכנסת איימן עודה, בבקשה, אדוני.
איימן עודה: שלום לכולכם.
איימן עודה: אני אגיד דברים.
איימן עודה: יכול להיות שחלק מכם ירגיש שאני מדבר מפלנטה אחרת.
איימן עודה: אבל חשוב לי לומר אותם.
איימן עודה: אנחנו רוצים ביטחון אישי לכל האזרחים, ללא יוצא מן הכלל.
איימן עודה: כל פגיעה בכל אזרח היא פגיעה בכל אחד מאיתנו.
איימן עודה: אבל אני חושב שכל מה שנאמר פה, נאמר עוד לפני 10 שנים, ו-20 שנה, ו-30 שנה.
איימן עודה: ויש לו שורשים גם מלפני 70 שנה, ו-80 שנה, ו-90 שנה.
איימן עודה: אני לא רואה שהסוגיה היא פלילית.
איימן עודה: מבחינתי, היא אפילו לא ביטחונית, אלא בעיקר פוליטית.
איימן עודה: חברים, כל מה שנאמר פה, זה הולך סחור-סחור.
איימן עודה: עוד גדר.
איימן עודה: עוד אטימה.
איימן עודה: עוד סגירה.
איימן עודה: עוד הם שם ואנחנו פה.
איימן עודה: ועוד, ועוד.
איימן עודה: חברים, עם כל הכבוד, זה לא יפתור את הבעיה אסטרטגית.
איימן עודה: יכול להיות קונקרטית לשלושה חודשים, לחצי שנה, לשנה, אבל לא יפתור לעומק.
איימן עודה: צריך החלטה אמיצה שמכבדת את הזכויות של שני העמים.
איימן עודה: תודה רבה.
ועדת ביטחון פנים: תודה, חבר הכנסת איימן עודה.
ועדת ביטחון פנים: אני רוצה לשמוע את המשטרה, בבקשה.
ועדת ביטחון פנים: קודם כול, תודה רבה שהגעתם לדיון.
ועדת ביטחון פנים: בכלל, גם הסיור שלי היה סיור מרתק.
ועדת ביטחון פנים: הרבה מזה, ממה שהדיון היום, זה היה בעצם הסיור שלי במרחב מנשה.
ועדת ביטחון פנים: אז, בבקשה.
איתן מנשה: אז, טוב, אני גם אהיה קצר.
איתן מנשה: תודה רבה.
איתן מנשה: לי קוראים איתן.
איתן מנשה: ואני למעשה משרת במחוז חוף.
איתן מנשה: אני מפקד מרחב מנשה.
איתן מנשה: אני מדבר דווקא על הגזרה שבה - - -
ועדת ביטחון פנים: תגיד את שם המשפחה שלך.
איתן מנשה: מנשה.
איתן מנשה: ושבו בנים לגבולם.
ועדת ביטחון פנים: איתן מנשה, מפקד מרחב מנשה.
איתן מנשה: יצא ככה.
ועדת ביטחון פנים: הייתי אני חייבת.
איתן מנשה: כן.
איתן מנשה: אז אני אחראי למעשה על שתי תחנות משטרה, 800 שוטרים, וואדי עארה היא הגזרה שאני אחראי עליה.
איתן מנשה: יש לנו למעשה שלוש תחנות משטרה: אום אל-פחם, עירון ובאקה.
איתן מנשה: ובגזרת המרחב יש לנו קו תפר של 30 קילומטר.
איתן מנשה: אני אתאר לכם את המציאות שקורית אצלנו, בגזרה שלי.
איתן מנשה: הדבר הראשון שאני רוצה לדבר עליו הוא תופעת האמל"ח, הנשק הבלתי חוקי.
איתן מנשה: כבר עכשיו, במוצאי שבת, שוטר סיור נתקל בשוהה בלתי חוקי שזרק אבנים עליו.
איתן מנשה: במרדף קצר, למרות שהשוטר נפצע, תפס עליו אקדח FN, ובמזל לא נגמר במציאות אחרת.
איתן מנשה: יש מציאות של מעבר של רכבים גנובים, של רמפות, ממש רמפות, שעשו שם מעל החומה.
איתן מנשה: יש מציאות של הימלטות עבריינים בעבירות שוד, רצח, שאנחנו מכירים.
איתן מנשה: באירועי סדר ציבורי ב"שומר חומות" לא מעט נעצרו שם, שהיו מעורבים בהפרות סדר דווקא מהשוהים הבלתי חוקיים.
איתן מנשה: ובתחום הפח"ע, ההימלטות האחרונה מכלא גלבוע, נמלטו משם שני החשודים שעברו דרך גזרתי, כולל הנושא של מפגעים שמגיעים.
איתן מנשה: אני לא רוצה להוסיף על הקורונה, שבכלל לא היה לנו שום פיקוח ובקרה על הנושא הזה.
איתן מנשה: יש תופעה נוספת חדשה שקורית בגזרה שלי, זה הנושא של הקבצנים.
ועדת ביטחון פנים: קבצנים.
ועדת ביטחון פנים: גם על זה, חברי הכנסת, גם נגשו אלינו.
איתן מנשה: קבצנים.
איתן מנשה: זו תופעה משמעותית.
איתן מנשה: אנחנו עושים עבודה מדהימה עם הצבא ועם המת"ק, כך מעבירים אותם חזרה לרשות הפלסטינית.
ועדת ביטחון פנים: פלסטינים.
איתן מנשה: נכון.
איתן מנשה: אנחנו עושים עבודה טובה.
ועדת ביטחון פנים: ילדים פלסטינים.
איתן מנשה: ילדים פלסטינים.
איתן מנשה: שולחים אותם, האנשים שם.
איתן מנשה: מסכנים את עצמם בצורה מאוד מאוד מסוכנת.
איתן מנשה: ואנחנו עובדים על זה.
איתן מנשה: אני רוצה גם לדבר על בתי משפט.
איתן מנשה: היום, כדי להגיש כתב אישום על עבירת השב"ח, אני צריך להוכיח חמש עבירות, כאשר כל עבירה כזאת זה פעם חמישית אחרי שאני תופס את אותו שב"ח, אני אז מביא אותו לכתב אישום.
איתן מנשה: וזה בעצמו הוא אירוע מרכזי.
ועדת ביטחון פנים: מה זאת אומרת?
ועדת ביטחון פנים: הוא חמש פעמים צריך להיכנס בשביל שיגישו נגדו כתב אישום?
ועדת ביטחון פנים: כי פעם אחת שהוא זורק אבנים אי-אפשר?
איתן מנשה: לא, לא.
איתן מנשה: לאו דווקא בזריקת אבנים.
איתן מנשה: כניסה.
איתן מנשה: אני מוצא עכשיו בתוך זיכרון, זו גם גזרה שלי, או בחדרה - - -
ועדת ביטחון פנים: מוצא שב"ח, אתה אומר לו: תודה שבאת.
איתן מנשה: מוצא שב"ח.
איתן מנשה: אני מחזיר אותו חזרה.
איתן מנשה: חוקר אותו, מעביר אותו.
איתן מנשה: רק בפעם החמישית ניתן להגיש כתב אישום.
אורי מקלב: זה לא ייאמן.
איתן מנשה: זה לא ייאמן.
איתן מנשה: זאת המציאות.
אורי מקלב: צריך כרטיסייה כזאת?
אורי מקלב: איך זה עובר?
איתן מנשה: זאת המציאות שלנו.
איתן מנשה: אני חי ונושם את המציאות.
ועדת ביטחון פנים: מדהים.
ועדת ביטחון פנים: אבל בית המשפט.
ועדת החוץ והביטחון: הפרקליטות.
ועדת ביטחון פנים: הפרקליטות.
ועדת ביטחון פנים: הם פה?
איתן מנשה: אני רוצה לומר שאנחנו עובדים בצמוד יחד עם הצבא.
איתן מנשה: יש לנו עבודה מדהימה עם הצבא, יחד עם צה"ל, עם שב"כ, עם מג"ב, עם מחוז שי שנמצא כאן.
איתן מנשה: בסך הכול, עם היכולות שיש, אנחנו עושים את העבודה, כולל מסיעים, רכבים שאנחנו תופסים.
איתן מנשה: אני רוצה עוד לומר משהו אחד שקשור לנושא הזה.
איתן מנשה: אפילו ראשי רשויות בוואדי עארה מלינים על הסוגיה הזאת.
איתן מנשה: אני הייתי בהרבה ביקורים.
איתן מנשה: הם טוענים שהמעבר של השוהים הבלתי חוקיים, לצערם, הם עוברים דרך בתי ספר שם בסמוך, עושים צרכים.
ועדת ביטחון פנים: ראשי רשויות ערביות, תדייק את זה.
איתן מנשה: ראשי רשויות הערביות.
איתן מנשה: הם מתלוננים על כך.
איתן מנשה: הם באים.
איתן מנשה: ובשיחות שלי איתם, הסוגיה הזאת של כניסה של שוהים בלתי חוקיים, עם נושא של צרכים ועוד דברים שאני לא רוצה לפרט, מפריעים להם, ובצדק.
איתן מנשה: מעבר בעייתי מאוד.
אורי מקלב: על מי אתה מגלגל את זה?
אורי מקלב: אתה מאשים בעצם.
איתן מנשה: מה שאני רוצה לומר, לסיכום.
איתן מנשה: אני לא מאשים.
איתן מנשה: מה שאני רוצה לומר לסיכום - - -
אורי מקלב: אתה לא מאשים, אבל אתה חושף תמונה.
ועדת ביטחון פנים: תן לו.
ועדת ביטחון פנים: תן לו רגע לסיים.
אורי מקלב: בעצם אתה אומר שהמשטרה - - -
איתן מנשה: מה שאני רוצה לומר הוא שבסוף המציאות הזאת ללא גדר - - -
ועדת ביטחון פנים: רגע, אבל אי-אפשר לשמוע את שניכם.
איתן מנשה: מה שאני רוצה לומר הוא שהמציאות הזאת ללא גדר, ללא חומה, ללא מצב שבו יש לנו פיקוח על הנכנסים, יוצרת לנו מציאות אחרת, לא טובה.
איתן מנשה: זה מה שאני אומר.
ועדת ביטחון פנים: חבר הכנסת עמיחי שיקלי, אתה רוצה להתייחס עכשיו?
עמיחי שיקלי: אני הייתי שמח אחרי האורחים.
עמיחי שיקלי: יש לנו אורחים חשובים, גם רני גם שמריהו.
ועדת ביטחון פנים: בסדר גמור.
ועדת ביטחון פנים: אז יוחאי דברי מהר חברון, בבקשה, אדוני.
ועדת ביטחון פנים: איפה אתה?
יוחאי דמרי: אני בזום.
ועדת ביטחון פנים: בזום.
יוחאי דמרי: שלום.
יוחאי דמרי: שלום לכם, שלום לכולם.
יוחאי דמרי: ראשית, יש לי סרטון שאם תרצו לראות, שלוש דקות.
ועדת ביטחון פנים: לא, לא.
ועדת ביטחון פנים: אין לנו זמן.
ועדת ביטחון פנים: אתה מדבר שתי דקות.
ועדת ביטחון פנים: ואנחנו ממשיכים כי אנחנו רוצים לשמוע את משרדי הממשלה, שגם הדיון יהיה אפקטיבי.
יוחאי דמרי: אין זמן.
יוחאי דמרי: אז אני אומר מאוד בקצרה.
יוחאי דמרי: חברים, הסוגיה היא מאוד פשוטה.
יוחאי דמרי: אנחנו כבר 20 שנה נמצאים באותה סיטואציה.
יוחאי דמרי: את מעברי הפועלים בנו לפני 20–25 שנה.
יוחאי דמרי: אם אני לוקח כדוגמה את מעבר מיתר שנבנה להעברה של 3,000 פועלים ו-500 כלי רכב, היום 12,000 פועלים ו-7,000 כלי רכב ו-1,200 משאיות.
יוחאי דמרי: צריך להבין דבר אחד, אי-אפשר לשים משהו ולחכות שהוא יסתדר מעצמו.
יוחאי דמרי: הפרויקט עצמו, חייבים פה להשקיע מיליארדים.
יוחאי דמרי: לא מדובר פה על מיליון, גם לא על 20 מיליון וגם לא על 30 מיליון.
יוחאי דמרי: צריך פה החלטה אסטרטגית משמעותית.
יוחאי דמרי: אי-אפשר לייצר מצב שבו פועלים מצד אחד להגדיל את היתרי העבודה בישראל.
יוחאי דמרי: אנחנו מדברים היום על למעלה מ-100,000 פועלים שמגיעים לעבוד בתחומי ישראל הקטנה והגדולה, גם בתחום ההתיישבות וגם מחוץ להתיישבות.
יוחאי דמרי: ויש החלטה עקרונית להגדיל את זה ב-10% כל שנה, ושום דבר במקום של התשתיות לא קורה.
יוחאי דמרי: אז כשיש כזה סיר לחץ, אל תצפו שמשהו טוב יכול לצאת מזה.
יוחאי דמרי: ולכן יהיו עוד פרצות ועוד פרצות.
יוחאי דמרי: וגם אם נקים את החומה, את החומה הזאת יפרצו או דברים אחרים יקרו, כי בסוף אנשים רוצים לעבוד, ובצדק.
יוחאי דמרי: אבל בואו נאפשר להם את זה לחיות כמו בני אדם, כמו בני אנוש.
יוחאי דמרי: הסרטון שאני רציתי להראות לכם הוא בדיוק מדבר על המקום של הפלסטינים שהם חיים שם.
יוחאי דמרי: כדי לצאת מחניה – שעתיים.
יוחאי דמרי: ואז ממילא הכול שם מתפוצץ עלינו, עלינו, על התושבים שלי שצריכים לצאת, על האנשים שלי שצריכים בבוקר ואחר הצוהריים להיכנס.
יוחאי דמרי: זה פשוט כאוס אחד גדול.
יוחאי דמרי: עכשיו אני אומר עוד פעם, ובזה אני מסיים - -
יוחאי דמרי: - - ההחלטה חייבת לתת החלטה אסטרטגית ברמה כזו שמקבלים החלטה, שמשקיעים את המיליארדים הנדרשים גם לשינוי של המעברים, ולא רק של גדר ההפרדה.
יוחאי דמרי: כשעושים את שני הדברים האלה ביחד, אפשר להגיע לתוצאה אחרת ממה שאנחנו מכירים ב-20 שנה האחרונות.
ועדת ביטחון פנים: בואו נשמע את הצבא.
ועדת ביטחון פנים: מי מדבר מהצבא?
אבי מסיקה: טוב.
אבי מסיקה: צוהריים טובים.
אבי מסיקה: שמי אבי מסיקה.
אבי מסיקה: אני מחטיבת המצבעים.
אבי מסיקה: איתי גם בזום אלירן דהאן, קצין המבצעים של פיקוד המרכז.
אבי מסיקה: אז אני באמת לא אחזור על תיאור המצב הקיים בגדר.
אבי מסיקה: אני חושב שסקרו את זה די בצורה רחבה, מכמה סיבות, אם זה בג"צים, אם זה איכות הסביבה, ואם זה באמת בעיות של מרקם חיים.
אבי מסיקה: בפועל, צה"ל באמת בשנתיים האחרונות פועל בשיתוף פעולה בין-ארגוני, גם עם השב"כ וגם עם משטרת ישראל, להתמודד עם הפלסטינים חוצי הגדר.
אבי מסיקה: אני עוד מעט אגע בהמלצות ואיך אנחנו כן יכולים רגע להיעזר באמת בכם לתת מענה לתופעה.
אבי מסיקה: ריכוז המאמץ שלנו מתבסס בעיקרו על אמצעים מודיעיניים, תקנים, הקמת שתי פלוגות מג"ב, שהשקענו בזה מיליונים, שאמורים להיכנס בחודשים הקרובים לעבודה בגזרה במאמצי תודעה וההשפעה שאני לא יכול לפרט אותם בקו הזה.
ועדת ביטחון פנים: מה זה שתי פלוגות מג"ב?
ועדת ביטחון פנים: כמה לוחמים?
ועדת ביטחון פנים: באיזו גזרה?
ועדת ביטחון פנים: תגיד.
ועדת ביטחון פנים: כל ראשי המועצות יושבים כאן.
ועדת ביטחון פנים: על שתי פלוגות מג"ב אני שומעת כבר לפחות ארבעה חודשים.
ועדת ביטחון פנים: תגיד לי איפה הן יהיו.
ועדת ביטחון פנים: הן יהיו, מה, תחת מפקד מג"ב צפון, מפקד מג"ב דרום.
ועדת ביטחון פנים: מה יהיה עם אזור השרון?
ועדת ביטחון פנים: מישהו בכלל מתייחס אליהם.
ועדת ביטחון פנים: אני רוצה שכל דבר שאתה אומר כאן, תן לנו, תן לראשי המועצות משהו, כי שתי פלוגות מג"ב, נראה לי, כל המדינה בונה עליהן.
שמריהו בן פזי: אילו אותן שתי פלוגות.
ועדת ביטחון פנים: הן אלה גם שנוסעות לרהט.
אבי מסיקה: אני לא יודע לפרט את זה כרגע איפה בדיוק הן יהיו.
אבי מסיקה: אני לא יודע אם באמת עדיין יודעים לומר איפה בדיוק ומה הכפיפות שלהן תהיה.
אבי מסיקה: אני צריך לבדוק את זה ולחזור אליכם.
ועדת ביטחון פנים: אז תבדוק את זה.
אבי מסיקה: צריך לזכור שבסוף המתח הוא באמת בין שמירה על מכשול ההגנה למשימת האבטחה ביישובים.
אבי מסיקה: בסוף זה אותם כוחות, אותם אנשים ואותן משימות.
אבי מסיקה: בשנה האחרונה, מעבר באמת לפלוגות שאנחנו הולכים להקים ומאמצי ההגנה, עשינו באמת מבצעים מאוד ממוקדים פר התרעות מודיעיניות, פר אירועים ופר מופעים מיוחדים, לדוגמה, בריחת האסירים, אירוע הקורונה, רמדאן, "שומר חומות", כל תופעת השב"חים בקיץ שבאים.
אבי מסיקה: עשינו ממש מבצעים וראינו באמת גרף מאוד יפה.
ועדת ביטחון פנים: בוא, אני אחסוך לך.
אבי מסיקה: אוקיי.
ועדת ביטחון פנים: בוא, אני אקצר לך את התהליכים.
ועדת ביטחון פנים: ב"שומר חומות", הדבר הכי חשוב שהיה צריך לעשות, כשיש מהומות בעכו, הוא להביא כוחות משרגא.